**Sodelujte na blogerskem natečaju**

***Navodila Evropske komisije***

**Prevedli, ponovno objavili in predstavili bomo kar 40 blogerskih zapisov o projektih, ki jih financira EU. Trije najboljši blogerji bodo vabljeni, da se letos oktobra kot polno akreditirani novinarji udeležijo prireditve European Week of Regions and Cities (evropski teden regij in mest).**

Sodelovanje na natečaju ne more biti preprostejše:

* izberite projekt, ki ga financira EU (za podrobnosti o projektih glejte [podatkovno bazo o projektih REGIO](http://ec.europa.eu/regional_policy/sl/projects/), [zemljevid](http://ec.europa.eu/regional_policy/sl/policy/communication/inform-network/map/), stran [Proračun EU za rezultate](http://ec.europa.eu/budget/euprojects/search-projects_en) ali nacionalno spletno mesto o [upravičencih do sredstev EU](http://ec.europa.eu/regional_policy/sl/atlas/beneficiaries/))
* Objavite blogerski zapis o tem v katerem koli jeziku EU (ne kršite spodaj objavljenih smernic)
* Naslov (URL) blogerskega zapisa nam pošljite po e-pošti na naslov [regio-infopub@ec.europa.eu](mailto:regio-infopub@ec.europa.eu).
  + Zadeva: “*Entry: Europe in My Region competition”*
  + V e-pošto vključite tudi svoje račune na družabnih medijih, da vas lahko omenimo, če/ko bomo predstavili vaš zapis.

**Imate popolno uredniško neodvisnost, nimate pa veliko časa – natečaj se zapre, ko pregledamo in odobrimo 40. zapis ali najpozneje 30. junija (kar je prej).**

Zato se lotite pisanja!

**Pogosta vprašanja**

**Kaj sledi?**

Najprej bomo preverili, ali je vaš zapis ustrezen in ali ste v njem upoštevali smernice (spodaj). Če bo potrjen,:

* ga bomo prevedli v angleščino,
* bo ponovno objavljen na namenskem, večuporabniškem blogu na spletnem mestu [BlogActiv.eu](file:///C:\Users\salvmat\AppData\Local\Microsoft\Windows\Temporary%20Internet%20Files\Content.Outlook\6D56YWFK\blogactiv.eu), priljubljeni blogerski platformi, namenjeni politiki EU,
* ga bosta predstavila Evropska komisija in (če izpolnjuje njihove uredniške standarde) BlogActiv.

Nato bo neodvisna žirija izbrala tri najboljše blogerske zapise. O vsem tem vas bomo sproti obveščali.

**Kaj se zgodi, če zmagam?**

Če žirija izbere vaš zapis, vas bomo oktobra poslali z letalom v Bruselj, kjer boste poročali s prireditve [European Week of Regions and Cities](http://ec.europa.eu/regional_policy/regions-and-cities/2016/index.cfm) (evropski teden regij in mest).

Krili bomo vaše stroške leta in bivanja v hotelu ter vas obravnavali kot vse druge novinarje z akreditacijo za [medijski program](http://ec.europa.eu/regional_policy/regions-and-cities/2016/journalists.cfm) tega tedna.

Vse, kar boste objavili po udeležbi na European Week of Regions and Cities (evropski teden regij in mest), bomo *prav tako* prevedli in ponovno objavili kot že prej (največ tri zapise).

**Kaj pa če nimam svojega bloga?**

Brez skrbi. Mi iščemo samo zanimiv prispevek o enem od naših projektov, ne glede na to, kje je objavljen. Danes je to lahko tudi zapis na Facebooku, blogerski zapis na portalu LinkedIn ali časopisni platformi ali celo odlična fotografija in zapis pod njo na Instagramu.

Pomembno je samo, da je:

* javno!
* in bistveno daljše od nove objave statusa ;)

**Ali lahko sodelujem tudi na fotografskem natečaju?**

Dobra zamisel. Če boste v zvezi z istim projektom sodelovali tudi na [fotografskem natečaju](https://www.facebook.com/EuropeanCommission/):

* poskrbite, da bodo vaše najboljše fotografije objavljene v vašem blogerskem zapisu,
* za sodelovanje na natečaju uporabite aplikacijo na strani na Facebooku
* *in* pošljite nam e-pošto na zgornji naslov, v katerem nas v samem sporočilu opozorite, da sodelujete tudi na fotografskem natečaju.

**Smernice: kaj je dovoljeno in kaj ne?**

Razen dejstva, da morajo vaši zapisi opisovati projekt, ki ga financira EU, imate popolno uredniško neodvisnost. Če na primer menite, da projekt, o katerem pišete, ni bil dobra naložba, potem to tudi povejte.

Ne smete pa zagovarjati sovraštva, rasizma ali nasilja, uporabljati psovk ali etničnih žaljivk ter kogar koli žaliti, obrekovati ali klevetati.

**Kakšna merila bo uporabila žirija?**

Iščemo prodorne, zanimive zapiske o projektih, ki jih financira EU, zato bo žirija pri vsakem zapisu ocenila:

* **prodornost**: kaj nam ta zapis pove o tem projektu? Ali razgalja zanimiva dejstva? Ali postavlja zanimiva vprašanja? Ali je izviren?
* **kakovost**: kako dobro je zapis sestavljen in napisan? Ali vsebuje dobre vizualne elemente? Ali vsebuje povezave do drugih virov?
* **skupnost in vključenost**: ali je zapis spodbudil razpravo?
* **slog in glas**: blogi niso tradicionalni časopisni članki – ali je v zapisu kaj posebno zanimivega? Ali je provokativen, zabaven, ganljiv ali obziren?

**Kdo sestavlja žirijo?**

Izkušeni novinarji in blogerji, ki niso zaposleni v Komisiji EU.

**Imam še eno vprašanje**

Pošljite nam e-pošto na naslov [regio-infopub@ec.europa.eu](mailto:regio-infopub@ec.europa.eu) in v zadevi navedite: “*Question: Europe in My Region competition”*

**Odgovora na pošto še nisem prejel**

Če ste poslali e-pošto na naslov [regio-infopub@ec.europa.eu](mailto:regio-infopub@ec.europa.eu) in niste prejeli odgovora:

* preverite, ali zadeva vsebuje ustrezno navedbo (glejte zgoraj),
* preverite tudi mapo z nezaželeno pošto.

Če ste prepričani, da niste prejeli ničesar, nam pišite še enkrat in v zadevi navedite: “*Question: Europe in My Region competition”.*